
ARVAMUS
Kodanikuvabaduste, justiits- ja siseasjade komisjon palub eelarvekontrollikomisjonil kui vastutaval komisjonil lisada oma resolutsiooni ettepanekusse järgmise:
<RepeatBlock-Dec></RepeatBlock-Dec>
1.	märgib, et Euroopa Andmekaitseinspektori 2024. aasta tegevuseelarve oli 24 329 460 eurot, mis tähendab 2023. aasta lõpliku eelarvega võrreldes 7 % suurust kasvu; väljendab heameelt, et 2024. aastal oli Euroopa Andmekaitseinspektori kulukohustuste assigneeringute täitmise määr 96 %;
2.	võtab teadmiseks Euroopa Andmekaitseinspektori suurema rolli mitme uue õigusakti, sealhulgas tehisintellekti käsitleva õigusakti puhul, mille kohaselt saab Euroopa Andmekaitseinspektorist liidu institutsioonide, asutuste ja organite jaoks pädev asutus ja milles on Euroopa Andmekaitseinspektorile delegeeritud lisaülesandeid; rõhutab, et need kaasseadusandjate delegeeritud lisakohustused eeldavad piisavaid vahendeid, et Euroopa Andmekaitseinspektor saaks oma kohustusi tulemuslikult täita;
3.	rõhutab Euroopa Andmekaitseinspektori rolli Euroopa institutsioonide, organite ja asutuste isikuandmete töötlustoimingute järelevalves; väljendab muret aja pärast, mis Euroopa Andmekaitseinspektoril kaebuste käsitlemiseks kulub; tuletab meelde Euroopa Ombudsmani 7. novembri 2024. aasta otsust juhtumi 1888/2023/TM kohta, milles Euroopa Ombudsman leidis, et kuus aastat kaebuse hindamise käsitlemiseks Euroopa Andmekaitseinspektori poolt ei ole mõistlik aeg ja Euroopa Andmekaitseinspektori lähenemisviis kujutas endast haldusomavoli; märgib, et Euroopa Ombudsman leidis, et Euroopa Andmekaitseinspektor ei teavitanud ka kaebuse esitajat juhtumi edenemisest;
4.	väljendab heameelt selle üle, et 2024. aastal viis Euroopa Andmekaitseinspektor lõpule 77 vastuvõetava kaebusjuhtumi käsitlemise, mida on 33 % rohkem kui 2023. aastal; märgib, et ei ole selge, millal need kaebused esitati, ning kutsub seetõttu Euroopa Andmekaitseinspektorit üles parandama menetluste läbipaistvust ja avaldama andmeid igal aastal saadud vastuvõetavate kaebuste arvu, nende uurimiseks ja lahendamiseks kulunud keskmise aja ning märkimisväärsete viivituste põhjuste kohta; nõuab tungivalt, et Euroopa Andmekaitseinspektor analüüsiks oma peamisi tulemusnäitajaid ja tagaks selle, et need sisaldaksid kaebuste käsitlemist ning kaebuste ja uurimiste käsitlemise eesmärke sarnaselt Euroopa Ombudsmani praktikaga;
5.	väljendab heameelt Euroopa Andmekaitseinspektori töötajate lähetuskulude ja töötajate lähetuste arvu vähenemise üle 246-lt 2023. aastal 218-le 2024. aastal; kutsub Euroopa Andmekaitseinspektorit üles jätkuvalt hindama, kas lähetustele kulutatud vahendeid kasutatakse asjakohaselt, ning aitama kaasa isikuandmete kaitsele institutsioonides, organites ja asutustes; märgib, et 2024. aastal osales Euroopa Andmekaitseinspektor mitmel üritusel, sealhulgas äriüritustel, ning et kooskõlas Euroopa Andmekaitseinspektori sõnavõtjana osalemise poliitikaga eeldaks Euroopa Andmekaitseinspektor tavaliselt, et korraldajad katavad reisi- ja majutuskulud;  väljendab muret asjaolu pärast, et Euroopa Andmekaitseinspektor ei anna endiselt teavet korraldajate või muude kolmandate isikute rahastatud lähetuste arvu kohta, mis vähendab Euroopa Andmekaitseinspektori lähetuskulude läbipaistvust; nõuab tungivalt, et Euroopa Andmekaitseinspektor parandaks oma lähetuskulude läbipaistvusega seotud poliitikat ja tavasid;

6.	märgib, et 2024. aastal viis Euroopa Andmekaitseinspektor lõpule üheainsa uurimise (2023. aastal ei viidud lõpule ühtegi uurimist), esitas 25 arvamust, mida on vähem kui 2023. aastal esitatud 54 arvamust, ja tegi kolm auditit, mida on vähem kui 2023. aasta viis auditit; nõuab tungivalt, et Euroopa Andmekaitseinspektor teeks oma peamistes tulemusnäitajates selget vahet tegelikel audititel ja kontrollkäikudel.

LISA: SISENDI DEKLARATSIOON
<FootprintIntro>Vastavalt kodukorra I lisa artiklile 8 kinnitab arvamuse raportöör, et kasutas arvamuse koostamisel enne selle komisjonis vastuvõtmist oma arvamuses toimikuga seotud küsimuste kohta sisendmaterjali, mida ta sai järgmistelt huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:1] kohaldamisalasse, või järgmistelt kolmandate riikide ametiasutuste, sealhulgas nende diplomaatiliste esinduste ja saatkondade esindajatelt:</FootprintIntro> [1:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	Transparency International EU / EU transparency register: 501222919-71


Eespool esitatud loetelu koostamise eest vastutab ainuisikuliselt arvamuse raportöör.

